钦定古今图书集成/明伦汇编/氏族典/第387卷 > 李岘
## 钦定古今图书集成/明伦汇编/氏族典/第387卷 > 李岘

按《唐书李岘传》：“岘，吴王恪孙也。天宝时，累迁京兆尹，
出为零陵太守。岘寻徙长沙。至德初，拜扶风太守，兼
御史大夫。明年，封梁国公。乾元二年，以中书侍郎同
中书门下平章事。于是李辅国用权，岘顿首帝前，极
言其恶。帝稍加检制。辅国深衔岘，乃出为蜀州刺史。
代宗立，改荆南节度，入为礼部尚书。乘舆在陕，由商”
山走帝所。还京，拜门下侍郎、同中书门下平章事。不
逾月，罢为太子詹事。迁吏部尚书，改检校兵部尚书，
卒。初，东京平，陈希烈等数百人待罪，议者将悉抵死。
岘曰：“河北残孽，劫服官吏，其人尚多，今不开自新之
路而尽诛之，是坚叛者心，使为贼致死。”于是衣冠蒙
更生。岘兄峘、峄峘从上皇，岘翼戴肃宗，以勋力相高，
同时为御史大夫，俱判台事，又合制封公。而峄为户
部侍郎、银青光禄大夫，同居“长兴里第，门列三戟。”